text: [{"text_idx": "#000000", "text": "Ein spennandi og l\u00e6ruri\u0301k European Open kapping i\u0301 G\u00f8teborg er li\u00f0ug, har U16 genturnar enda\u00f0u a\u0301 einum 16. pla\u0301ssi. Kappingin var i\u0301 d\u00f8gunum fra\u0301 2. til 6. juli 2018."}, {"text_idx": "#000001", "text": "F\u00f8royska li\u00f0i\u00f0 sp\u00e6ldi tilsamans a\u0301tta dystir, harav li\u00f0i\u00f0 sto\u0301\u00f0 seg v\u00e6l i\u0301mo\u0301ti Hollandi, Georgia, Norra, Sv\u00f8ri\u0301ki og Litava. Li\u00f0i\u00f0 tapti greitt i\u0301mo\u0301ti Ungarn, sum annars vann kappingina. Og li\u00f0i\u00f0 kla\u0301ra\u00f0i seg minni v\u00e6l i\u0301mo\u0301ti Italia og Finnlandi, sum vo\u0301ru tann 7. og 8. dysturin upp a\u0301 fimm dagar."}, {"text_idx": "#000002", "text": "M\u00f8\u00f0in gj\u00f8rdi sjo\u0301nliga um seg, ti\u0301 orkan var ikki til at sp\u00e6la hesa dystir. Her skal havast i\u0301 huga, at f\u00f8royska li\u00f0i\u00f0 vardi 3-2-1 allar dystirnar, og ta\u00f0 krevur eitt sindur meira enn vanlig defensiv verja. I\u0301 millumsp\u00e6linum gav f\u00f8royska li\u00f0i\u00f0 Norra og Sv\u00f8ri\u0301ki ein skarpan gang, ti\u0301 f\u00f8royska li\u00f0i\u00f0 tapti bara vi\u00f0 fy\u0301ra ma\u0301lum i\u0301mo\u0301ti Norra og tveimum ma\u0301lum i\u0301mo\u0301ti Sv\u00f8ri\u0301ki."}, {"text_idx": "#000003", "text": "Hetta var fyrstu fer\u00f0, at U16 gentuli\u00f0i\u00f0 to\u0301k lut i\u0301 altjo\u0301\u00f0a kapping, og ti\u0301 kunnu vit siga, at li\u00f0i\u00f0 var vi\u00f0 fyri at l\u00e6ra. Og skulu vit l\u00e6ra av hinum londunum, so ma\u0301 f\u00f8royskur hondbo\u0301ltur helst y\u0301ta av ny\u0301ggjum."}, {"text_idx": "#000004", "text": "Vit, sum hava vant f\u00f8royska U16 gentuli\u00f0i\u00f0, halda, at vit i\u0301 F\u00f8royum mugu leggja okkum meira eftir venjing, har vit menna tekniska st\u00f8\u00f0i\u00f0 hja\u0301 teimum yngru, so at sp\u00e6lararnir hv\u00f8r s\u00e6r hava fleiri ambo\u00f0 i\u0301 ryggsekkinum. Ta\u00f0 hevur somulei\u00f0is ty\u0301dning, at vit menna sp\u00e6larar, sum duga at velja fr\u00e6gastu loysnina, ta\u0301 teir koma i\u0301 tvi\u0301st\u00f8\u00f0ur a\u0301 v\u00f8llinum. Vit mugu menna sp\u00e6larar, i\u00f0 hava ein leysan arm og eitt natu\u0301rligt sveiggj i\u0301 kroppinum, ta\u0301 bo\u0301lturin ver\u00f0ur sendur avsta\u00f0. Og harafturat ma\u0301 sp\u00e6larin vera l\u00e6ttur a\u0301 fo\u0301tum. H\u00e6ddin hevur ikki so sto\u0301ran ty\u0301dning, ti\u0301 v\u00e6l sku\u0301la\u00f0a ungarska li\u00f0i\u00f0 smurdi rumensku kempurnar av."}, {"text_idx": "#000005", "text": "F\u00f8roysku sp\u00e6lararnir eru i\u0301dnir og raskir, men londini framman fyri okkum hava sp\u00e6larar, sum eru meira sku\u0301la\u00f0ir a\u0301 ymisku pla\u0301ssunum. Leikfer\u00f0in er h\u00f8g, og sp\u00e6lararnir duga v\u00e6l press-sp\u00e6l, har s\u00f8kt ver\u00f0ur at millumru\u0301munum i\u0301 verjuni. I\u0301 verjupartinum duga u\u0301tlendsku li\u00f0ini, sum eru framman fyri okkum, serstakliga v\u00e6l at flyta seg og bru\u0301ka beinini at verja vi\u00f0."}, {"text_idx": "#000009", "text": "Neistakvinnur og H71 u\u0301t i\u0301 Europa"}]